section_heading: 20. i 21. stoljeće
paragraph_text: Početkom 20. stoljeća, otoci Mikronezije bili su podijeljeni između tri međunarodne velesile: Potkraj Prvog svjetskog rata Mikroneziju su zaposjele japanske postrojbe, a nakon rata je Versajskim ugovorom 1919. stavljena pod japansko skrbništvo uz odobrenje Lige naroda (osim Naurua kojeg je pripojila Australija). Tijekom Drugog svjetskog rata Mikroneziju su osvojile postrojbe SAD-a, što je potvrđeno 1947. kada je postala dio starateljskog teritorija UN-a pod američkom upravom. Samoupravu je stekla u svibnju 1979. pod nazivom Savezne Države Mikronezije, a prvi predsjednik postao je Tosiwo Nakayama. Tada je donesen i ustav koji je na snazi od siječnja 1981. Dne 3. studenog 1986. postignut je Ugovor o slobodnom udruživanju s SAD-om, a dopunjen je 2004. Punu neovisnost stekla je 22. prosinca 1990., a članstvo u Ujedinjenim narodima 17. rujna 1991. Od svibnja 2007. njezin predsjednik je Emanuel Mori.<ref>Hrvatska enciklopedija: Mikronezija - povijest, pristupljeno 29. lipnja 2020. Danas su svi otoci Mikronezije neovisni, osim Sjevernih Marijana, Guama i Wakea koji su još uvijek pod vlašću SAD-a.